b'\n_START_ARTICLE_\nJuris Elgeris\n_START_SECTION_\nBiografija\n_START_PARAGRAPH_\nGim\xc4\x97 protestant\xc5\xb3 \xc5\xa1eimoje; per\xc4\x97j\xc4\x99s \xc4\xaf katalikyb\xc4\x99 mok\xc4\x97si Vilniaus (?), Braunsbergo ir Nesvy\xc5\xbeiaus j\xc4\x97zuit\xc5\xb3 kolegijose. Nuo 1607 m. kunigas j\xc4\x97zuitas. D\xc4\x97st\xc4\x97 Braunsbergo ir kitose kolegijose. Nuo 1620 m. gyveno Rygoje; veik\xc4\x97 kaip misionierius ir pamokslininkas. 1638\xe2\x80\x931644 m. Daugpilio j\xc4\x97zuit\xc5\xb3 misijos vyresnysis, ten 1638 m. \xc4\xafsteig\xc4\x97 gramatikos mokykl\xc4\x85 (v\xc4\x97liau Daugpilio kolegija)._NEWLINE_Atsid\xc4\x97j\xc4\x99s literat\xc5\xabriniam darbui latvi\xc5\xb3 kalba pareng\xc4\x97: \xe2\x80\x9eEvangelij\xc4\x85 vis\xc5\xb3 met\xc5\xb3 sekmadieniams ir \xc5\xa1ventadieniams\xe2\x80\x9c (Evangelio toto anno singulis domenicis et festis 1672 m., 1758 m.; naujas leidimas i\xc5\xa1 Lundo universiteto rankra\xc5\xa1\xc4\x8dio 1961 m.), P. Kanizijaus \xe2\x80\x9eTrumpojo katekizmo\xe2\x80\x9c (Catechismus, seu Brevis institutio doctrinae christianae 1672 m.) vertimus, i\xc5\xa1 lotyn\xc5\xb3, vokie\xc4\x8di\xc5\xb3 ir lenk\xc5\xb3 kalb\xc5\xb3 i\xc5\xa1verst\xc4\x85 giesmyn\xc4\x85 (1621 m.; pertvarkytas leidimas Cantiones spirituales ex latinis, germanicis et polonicis translatae in idioma Lothavicum 1673 m.), lenk\xc5\xb3-lotyn\xc5\xb3-latvi\xc5\xb3 kalb\xc5\xb3 \xc5\xbeodyn\xc4\x85 (Dictionarium polono-latino-lothavicum 1683 m.; panaudojo G. Knapijaus ir K. Sirvydo \xc5\xbeodynus). Dauguma jo ra\xc5\xa1t\xc5\xb3 i\xc5\xa1spausdinta 1672\xe2\x80\x931758 m. Vilniuje.'